लोक-गीत मनुक्खी भावनाएं दा नेहा शीशा ऐ जेदे अक्स च जाति(बिशेश) दे जीन, रीति-रवाजें-आस्थाएं दी झलक मिलदी ऐ, संगार दे फुल्ल खिड़दे लभदे न ते साद्दे मनें दे सतरंगे उद्गगार लभदे न। गीत करसान लकाई दा जीन-दर्शन न। इंदे च दर्शन, संस्कृति ते भाशा दे तत्व बास करदे न। लोक-गीत इक भाव-समुंदर ऐ जेदे च केई चाल्ली खारे-लूने स्वाद घुले दे न। जिस चाल्ली गंगा परवाहे दे फुल्लें दे तत्व च पुज्जियै अपनी नुहार, हस्ती ते वजूद गी अनैन्त(समुन्दर) कन्ने इका करी उड़दे न, उस्सै चाल्ली लोक-गीतें च बी कुतै इतिहास, कुतै बश्‍वास ते केह्-केह् होर किश अपनी सत्ता ते मूल थूं बिछड़ियै आई रलदा ऐ। गीते लभदे इनें अन्त: साक्ष्यें दी पुंबली पकड़ी जा ता माह‌्नू तौले गै तोसदे जढ़ै तोड़ी जाई पुजदा ऐ। स्यासी इतिबास जैदा करी राजें-हुक्मरानें-नेते क्हानी ऐ। बो लोक-गीते गी अस माह्‌नू दा जनवादी इतिहास गलाई सकआं- यने लोकें दी क्हानी उंदी गै जुबानी। पर ए गल्ल बी साफ ऐ जे इतिहास ‘पर्फेक्टनेस’ थमां ज्यादा क्हानी दै मते नेड़ै ऐ। इस नुक्ते डोगरी लोक-गीतें दी पड़ताल करचै तां असेंगी गीतें च मसूम मनें दी फरय भरोची दी लब्भग। परी देसें आला लेखा इक अनदिक्खी-अनजांती भूमी दर्शन होङण। लोक-गीतें च जन-नायकें दा ब्योरा बी खिल्लरे दा ऐ-जेह् पने समें दे इतिबास दी गवाई आपूं देआ करदा ऐ। जिनें लोक-गीतें च त्मकता दे कन्नो-कन्नी इक कत्थ जां घटना बी साथें चलदी ऐ उसी अस गीत जैं प्रंसग-गीत आखने आं। इस चाल्ली दे गीतें दी गिनतरी थोड़ी ए। नमां बिशे होने करी अस उदाहरण-सनै नमूने लेई परचोल करगे:-